Matti Maasikas

Matti Maasikas (sündinud 12. juunil 1967 Tallinnas) on Eesti diplomaat, Euroopa Liidu välisteenistuse kõrge ametnik. 

Matti Maasikas lõpetas 1985. aastal Tallinna 4. Keskkooli ja 1993. aastal Tartu Ülikooli ajaloolasena.

Pärast ülikooli lõpetamist töötas ta Eesti Rahva Muuseumi tegevdirektori kohusetäitjana, seejärel Kaitseministeeriumi konsultandina. Aastatel 1994–1996 oli ta Isamaa välissekretär, seejärel 1999. aastani Riigikogu kantselei välissuhete osakonna juhataja ning aastatel 1999–2001 peaminister Mart Laari büroo juhataja.

Alates 2001. aastast töötas ta Välisministeeriumis. Aastatel 2001–2005 oli Matti Maasikas Eesti suursaadik Soomes, aastatel 2005–2008 Välisministeeriumi kantsler.Kolm Eesti suursaadikut alustasid tööd rahvusvaheliste organisatsioonide juures

Aastatel 2009–2010 töötas ta Euroopa Komisjoni laienemisvoliniku Olli Rehni kabinetis, alates augustist 2010 Euroopa Komisjoni presidendi José Manuel Durão Barroso nõunike meeskonnas.

Alates 29. augustist 2011 oli Matti Maasikas Eesti alaline esindaja Euroopa Liidu juures.

Eesti Euroopa Nõukogu eesistumise ajaks 2017. aastal määras valitsus ta Eesti eriesindajaks Euroopa Liidu juures. Tema ülesanne oli esindada Eestit Euroopa Parlamendi plenaaristungitel, kaitstes seal Euroopa Liidu Nõukogu ühiseid seisukohti.

Alates 2018. aastast oli Maasikas Välisministeeriumi asekantsler. Sügisel 2019 sai Matti Maasikas Euroopa Liidu suursaadikuks Ukrainas. Tema ametiaeg lõppes 15. septembril 2023.INTERVJUU | Matti Maasikas: ärkan igal hommikul üles ja ütlen endale, et ma ei ole pommide ja kuulide all, mul on asjad hästi, Eesti Ekspress, 13. september 2023 Samast ajast alates on ta Euroopa Liidu välisteenistuse (EEAS) kõrge ametnik Brüsselis.
2025. aasta novembris nimetati Maasikas ajutiselt EEAS-i peasekretäri asetäitjaks. 

Alates 1992. aastast kuni 2020. aastani oli ta Isamaa Erakonna (varem Isamaaliit) liige."Isamaast astus välja mitu tuntud diplomaati" ERR, 30. detsember 2020

Tunnustus
2016 Valgetähe III klassi teenetemärk
2016 Aasta eurooplane"Aasta eurooplane on diplomaat Matti Maasikas" Postimees, 7. mai 2016

Isiklikku
Matti Maasika isa oli ajakirjanik Uno Maasikas ja ema telerežissöör Maie Kivita.

Avaldatud raamatud
 "Gondori kroonika", 2019, ISBN 9789949995486
 "Rahvas, kes hakkas vastu. Euroopa Liidu suursaadikuna Ukrainas 2019–2023", Varrak, 2024, ISBN 9789985361634

Viited

Kategooria:Eesti suursaadikud Soomes
Kategooria:Eesti Üliõpilaste Seltsi liikmed
Kategooria:Tallinna Kristiine Gümnaasiumi vilistlased
Kategooria:Tartu Ülikooli filosoofiateaduskonna vilistlased
Kategooria:Valgetähe III klassi teenetemärgi kavalerid
Kategooria:Sündinud 1967